ALYTAUS RAJONO SAVIVALDYBĖS TARYBA

SPRENDIMAS

DĖL PRITARIMO INVESTICINIAM PROJEKTUI „BŪSTO PRIEINAMUMO PAŽEIDŽIAMOMS GYVENTOJŲ GRUPĖMS DIDINIMAS ALYTAUS RAJONE“

2015 m. gruodžio 22 d. Nr. K-303

Alytus

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, atsižvelgdama į 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonės Nr. 08.1.2-CPVA-R-408 „Socialinio būsto fondo plėtra“ projektų finansavimo sąlygų aprašą Nr. 1, patvirtintą Lietuvos Respublikos socialinės apsaugos ir darbo ministro 2015 m. rugsėjo 16 d. įsakymu Nr. A1-525, Alytaus rajono savivaldybės taryba n u s p r e n d ž i a:

1. Pritarti investiciniam projektui „Būsto prieinamumo pažeidžiamoms gyventojų grupėms didinimas Alytaus rajone“.

2. Numatyti projektui reikalingą dalinį finansavimą ir nenumatytų ar netinkamų finansuoti, tačiau būtinų projektui įgyvendinti išlaidų finansavimą iš Alytaus rajono savivaldybės lėšų, gavus Europos Sąjungos fondų lėšų finansinę paramą.

3. Užtikrinti projekto tęstinumą 5 metus po projekto įgyvendinimo pabaigos.

4. Pavesti Alytaus rajono savivaldybės administracijos direktoriui atlikti visus veiksmus, susijusius su šio sprendimo tinkamu įgyvendinimu.

Savivaldybės meras	Algirdas Vrubliauskas